Diari Oficial de la Generalitat Valenciana


Sumari del DOGV 5040, del 01-07-2005 (2005/7667)

Informació pública de l'alternativa tècnica del programa d'actuació integrada del sector Bahía del Molar.
---------------------------------------------------------------------------------------------------------

### Dades del document

Número de DOGV
:   5040

Data del DOGV
:   01-07-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7667


Organisme emissor
:   Ajuntament de San Fulgencio

Tipus de document
:   Anunci

Informació pública de l'alternativa tècnica del programa d'actuació integrada del sector Bahía del Molar. [2005/X7667]
  
Vist que la mercantil Guardamar Urbana, SL, ha presentat alternativa tècnica de Programa d'Actuació Integrada del Sector Badia del Molar, compost per Pla Parcial de Millora, el Programa d'Actuació, el Projecte de Reparcel·lació i el Projecte d'Urbanització, de conformitat amb el que establixen els articles 45 i concordants a la Llei Reguladora de l'Activitat Urbanística, Llei 6/1994, i de conformitat amb les atribucions legalment conferides, resolc:
  
Sotmetre a informació pública, per un termini de 20 dies hàbils, comptats des de la publicació d'este anunci en el Diari Oficial de la Generalitat Valenciana, la documentació pròpia de l'alternativa tècnica del programa d'actuació integrada del sector Badia del Molar, compost per pla parcial de millora, el programa d'actuació, el projecte de reparcel·lació i el projecte d'urbanització.
  
El present expedient es tramitarà pel procediment ordinari regulat en l'article 47 de la LRAU.
  
L'expedient podrà ser examinat en l'Ajuntament de Sant Fulgenci, en horari d'atenció al públic, i durant el termini assenyalat podran presentar-se tant al·legacions com alternatives tècniques que pretenguen competir amb l'exposada al públic.
  
Durant els 5 dies següents al termini indicat podran presentar-se les proposicions economicofinanceres que tinguen per convenient en el Registre General d'este ajuntament, en plica tancada i amb la documentació que s'assenyala en els apartats C i D de l'article 32 de la Llei 6/1994.
  
L'acte d'obertura de pliques tindrà lloc en el Saló de Plens de la Casa Consistorial, a les 12 hores de la següent data hàbil a la conclusió del termini per a presentar-les. Durant els 10 dies següents al d'obertura de pliques podran ser objecte de consulta i al·legacions les dites pliques.
  
Eixos terminis quedaran prorrogats per 20 dies addicionals si durant els 10 primers dies d'informació pública alguna persona es compromet a presentar una alternativa tècnica substancialment diferent de la inicial. La pròrroga es farà constar en l'expedient, s'anunciarà en tal expedient i s'anunciarà en el Tauler d'Anuncis de l'Ajuntament i es comunicarà als que, per desconéixer-la, presenten pliques posteriorment.
  
Així mateix, i de conformitat amb el que disposa l'art. 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica el present edicte per als interessats que siguen desconeguts dels que ignoren el lloc de notificació o, intentada esta, no s'haguera pogut practicar als efectes de remetre avís amb el contingut d'este anunci als titulars de drets que figuren en el cadastre, segons el que preveu l'art. 46.3 de la LRAU, en concret:
  
Polígon Parcel·la Titular Cadastral Domicili fiscal
  
5 36 Miguel García Hernández Desconegut
  
6 129 € - - -
  
6 130 € - - -
  
6 131 € - - -
  
6 125 Martín Tremiño García -
  
6 127 Irene Amorós Selva -
  
6 126 Asunción Amorós Selva -
  
7 164 Josefina Amorós Selva -
  
Cosa que fem públic perquè en prengueu coneixement.